blanck
ald
Item na dien dat op heden comen zijn voir den raide
vander stat jan blanckart ter eend zijden en everit
de pape ter ande opdoende de selve jan hoe dat hij anderwilen
gecocht hadde tegen den selven wilen everarde de tocht van
eenen huyse en hove met zijnen toebehoirten gelegen inden
wierinc neven den goeden der erfgenamen arnts vand
berct strecken acht tot opde dile dair af hij guedinge voir
scepen van loven hadde vanden selven everarde dien
nochtan niet wederstaende zoe hadde de selve everart
met eenen geheten meester arnt campion den selven
janne ontboden en doen dachuarden voir den rectoir vand
unvvsiteit uut dien dat de selve jan blanckart een
stuydoir oft camerken staende in des selfs jans sale bynne
den selven huyse met oic seke gelasen vynsten die de
selve everart en meester arnt meynde dat hen
toebehoird afgedaen hadde begende die te henweert
te trecken dwelc de selve blanckart meynde dat also niet
en behoirde gemerct dat hij de voirs tocht vanden geheelen
huyse met zijnd toebehoirten gecocht en betaelt en guedinge
dair af ontfangen hadde Seggende vort dat de selve
rectoir de voirs sake aengehoert sette met zijnen vonnisse
ter plaetsen dair die questie vand erflich vors behoirde
den welcken achtervolgen heeft de voirs everart den vors
janne geport voir den raide vander stat aldair ten uutste
de ptien van huen gescille gewesen waen ter plaetsen
dair en alsoe dat behoirde desen nochtan al met
tegenstaende zoe heeft de vors meest arnt den vors
janne blanckirc weder ome doen dagen voir den reten
dair zij na vele handelinge weder ome bijden selven
rectoir gewesen zijn ter plaetsen dair dat behoirde vand
vors saken Ende al eest zoe dat des gheens des
voirs is sculdich hadde geweest achtervolght te wesen
Soe heeft nochtan de selve meest arnt den voirs janne
blanckart vand selver saken wederome doen dagen
voir m here den consernatoir dair hij oic gelijc
vors is de sake verhaelde die oic met zijnen decrctel
renvoreerde de sake ter plaetsen dair die behoirde